Lembaga Lebuhraya Malaysia

Lembaga Lebuhraya Malaysia (LLM) ialah sebuah badan kerajaan yang dipertanggungjawabkan bagi mengawasi semua lebuhraya tol di seluruh Semenanjung Malaysia. Ia merupakan sebuah badan berkanun yang ditubuhkan melalui parlimen Akta Lembaga Lebuh Raya Malaysia (Perbadanan) 1980 (Akta 231). LLM bertanggungjawab untuk merancang, melaksana, menyelia dan mengawasi projek - projek lebuh raya tol di Malaysia sebagaimana yang tertakluk kepada Akta Jalan-Jalan Persekutuan (Pengurusan Persendirian) 1984.

Peranan dan Aktiviti
Tujuan
Tujuan penubuhan Lembaga Lebuhraya Malaysia (LLM) pada 1980 adalah untuk merancang, merekabentuk, membina dan menyenggara lebuh raya tol di seluruh Semenanjung Malaysia.

Lebuhraya tol yang pertama yang telah dirancang, direkabentuk, dibina dan disenggara di bawah pengawasan LLM ialah Lebuhraya Utara Selatan. Jajaran lebuh raya ini telah disiapkan secara berperingkat-peringkat mengikut keutamaan dimasa itu. Tarikh-tarikh pembukaan bagi bahagian-bahagian jajaran berkenaan adalah seperti di jadual.

Ekoran dari dasar penswastaan kerajaan, Lebuhraya berkenaan dan lain-lain lebuh raya selepas itu telah diswastakan.

Pada bulan Mac 1988 perjanjian konsesi penswastaan Lebuhraya Tol Utara - Selatan dan Lebuhraya Baru Lembah Klang telah di tandatangani, iaitu penswastaan projek infrastruktur yang terbesar yang pernah dilakukan oleh Kerajaan Malaysia, untuk membina baki Lebuhraya Tol Utara - Selatan dan Lebuhraya Baru Lembah Klang. Perjajian ini adalah untuk selama 30 tahun mulai 1 Jun 1988 dan penyerahan sepenuhnya operasi tol bagi bahagian-bahagian lebuh raya yang telah siap dibuat dalam bulan Disember 1988.

Peranan Yang Dilaksanakan Oleh LLM Selepas Penswastaan Lebuhraya
LLM memainkan peranan penting dalam mengesan, mengawal, menyelaras dan memberi khidmat nasihat kepada syarikat - syarikat konsesi dalam urusan operasi dan penyenggaraan lebuh raya bagi pihak kerajaan. Bagi Semua lebuh raya yang sedang beroperasi aspek penyenggaraan adalah amat penting. Ini adalah bertujuan untuk memastikan kesemua lebuh raya tersebut selamat dan selesa. Kerja - kerja penyenggaraan dan pengawasan dibuat melalui Pejabat - Pejabat Wilayah LLM.

Alamat
PejabatAlamatTelefonFaksE-melIbu PejabatWisma Lebuhraya, Lembaga Lebuhraya Malaysia, KM 6 Jalan Serdang - Kajang, 43000 Kajang, Selangor Darul Ehsan03-87373000 / 87383000 (10 talian)603-87373555korporat@llm.gov.my (u/p: Pengarah Pentadbiran)Pejabat Wilayah Utara (Pulau Pinang)Pejabat Wilayah Utara, Lembaga Lebuhraya Malaysia, Jambatan Pulau Pinang, Batu 7, Jalan Sultan Azlan Shah, Pulau Pinang04-6577911 , 04-657629204-6572872Pejabat Cawangan Wilayah Utara (Perak)Pejabat Cawangan Wilayah Utara, Lembaga Lebuhraya Malaysia, Jalan Sultan Azlan Shah Utara, 31400 Ipoh, Perak Darul Ridzuan05-5479220 , 05-547923005-579206Pejabat Wilayah TengahLembaga Lebuhraya Malaysia, KM 6, Jalan Serdang - Kajang, 43000 Kajang, Selangor Darul Ehsan03-87366211 , 03-8736621303-87333749Pejabat Wilayah SelatanLembaga Lebuhraya Malaysia, Pejabat Penyenggaraan Senai, 81400 Senai, Johor Darul Takzim07-599173507-5996418Pejabat Wilayah TimurLembaga Lebuhraya Malaysia, Persimpangan Bertingkat Kuantan - LPT, 26050 Kuantan, Pahang Darul Makmur09-561212109-5612302

 Senarai Lebuhraya 

Pautan luar


Kategori:Kementerian Kerja Raya Malaysia
Kategori:Pengangkutan di Malaysia
Kategori:Penubuhan 1980 di Malaysia